पिछले बार के मुकाबले कोई बदलाव नहीं; चैंपियन टीम को मिलेंगे 13.21 करोड़ रुपए
India Vs Australia WTC Final 2023 - ICC Announced Champions to Receive ₹13.21 Crore, Runners-Up to Get ₹6.5 Crore. भारत और ऑस्ट्रेलिया के बीच 7 से 11 जून तक वर्ल्ड टेस्ट चैंपियनशिप (WTC) 2023 का फाइनल मुकाबला खेला जाना है। इंटरनेशनल क्रिकेट काउंसिल (ICC) ने शुक्रवार को घोषणा की है
भारत और ऑस्ट्रेलिया के बीच इंग्लैंड के द ओवल में 7 से 11 जून तक वर्ल्ड टेस्ट चैंपियनशिप (WTC) 2023 का फाइनल मुकाबला खेला जाना है। इंटरनेशनल क्रिकेट काउंसिल (ICC) ने शुक्रवार को WTC 2021-23 चक्र के लिए प्राइस मनी की घोषणा की है। कुल 3.8 मिलियन डॉलर (31.4 करोड़ रुपए) को नौ टीमों में बांटा जाएगा, जो पिछले चक्र (2019-21) के बराबर है।
चैंपियन बनने वाली टीम को 1.6 मिलियन डॉलर (करीब 13.21 करोड़ रुपए) की इनामी राशि मिलेगी। वहीं, फाइनल में हारने वाली टीम को 8 मिलियन डॉलर (करीब 6.5 करोड़ रुपए) दिए जाएंगे।
WTC चैंपियन को मिलेगी टेस्ट गदा
टेस्ट चैंपियनशिप मेस (गदा) वर्ल्ड टेस्ट चैंपियनशिप का फाइनल मैच जीतने वाली टीम को ही मिलेगा। पहले यह हर साल रैंकिंग में नंबर-1 रहने वाली टीम को दी जाती थी। अगर फाइनल मैच ड्रॉ रहता है तो दोनों टीमें इस मेस को संयुक्त विजेता रहने तक शेयर करेंगी।
साउथ अफ्रीका को मिलेंगे 3.5 करोड़ रुपए
ICC ने कहा कि टेस्ट चैंपियनशिप रेस में तीसरे स्थान पर रहने वाली साउथ अफ्रीका की टीम को 450,000 डॉलर (करीब 3.5 करोड़ रुपए) दिए जाएंगे। चौथे स्थान पर रहने वाले इंग्लैंड को 350,000 डॉलर (करीब 2.8 करोड़ रुपए) और पांचवें स्थान पर रहने वाले श्रीलंका को 200,000 डॉलर (करीब 1.6 करोड़ रुपए) दिए जाएंगे। टेस्ट चैंपियनशिप का हिस्सा रही अन्य टीमें न्यूजीलैंड, पाकिस्तान, वेस्टइंडीज और बांग्लादेश को 1-1 लाख डॉलर (करीब 82 लाख रुपए) दिए जाएंगे।
WTC 2023 फाइनल के लिए भारत और ऑस्ट्रेलिया की टीमें-
टीम इंडिया : रोहित शर्मा (कप्तान), शुभमन गिल, चेतेश्वर पुजारा, विराट कोहली, अजिंक्य रहाणे, केएस भरत (विकेटकीपर), रविचंद्रन अश्विन, रवींद्र जडेजा, अक्षर पटेल, शार्दुल ठाकुर, मोहम्मद शमी, मोहम्मद सिराज, उमेश यादव, जयदेव उनादकट, ईशान किशन (विकेटकीपर)।
स्टैंडबाय खिलाड़ी : रुतुराज गायकवाड़, मुकेश कुमार, सूर्यकुमार यादव।
ऑस्ट्रेलिया टीम : पैट कमिंस (कप्तान), स्टीव स्मिथ (उप कप्तान), स्कॉट बोलैंड, एलेक्स केरी (विकेटकीपर), कैमरन ग्रीन, मार्कस हैरिस, जोश हेजलवुड, ट्रैविस हेड, जोश इंगलिस (विकेटकीपर), उस्मान ख्वाजा, मारनस लबसचगने, नाथन लियोन, मिशेल मार्श, टॉड मर्फी , मैथ्यू रेनशॉ, मिशेल स्टार्क, डेविड वार्नर।